AQSh prezidentining fikricha, niqob taqish ko‘plab insonlarning hayotini qutqarishga yordam berishi mumkin. Foto: Evan Vucci/AP/dpa AQSh prezidenti Jo Bayden amerikaliklarni keng miqyosdagi emlash rejasiga qaramasdan 2021 yil davomida niqob taqishga chaqirdi. Bu haqda Fox News xabar bermoqda. U boshqalardan hattoki uch metr masofada bo‘lsa ham niqob taqishini ta’kidladi. Baydenning fikricha, bu ko‘plab insonlarning hayotini qutqarishga yordam berishi mumkin. 78 yoshli Bayden 21 dekabrda Pfizer/BioNTech vaksinasi bilan emlangandi. U o‘shanda hamyurtlariga namuna bo‘lish va vaksinaning xavfsizligini ko‘rsatish uchun shunday qilganini aytgandi. 11 yanvar kuni Bayden vaksinaning ikkinchi dozasini qabul qildi.